**Ministru kabineta noteikumu projekta „Grozījums Ministru kabineta 2015.gada 1.decembra noteikumos Nr.678 “Darbības programmas „Izaugsme un nodarbinātība” 3.2.1.specifiskā atbalsta mērķa „Palielināt augstas pievienotās vērtības produktu un pakalpojumu eksporta proporciju” 3.2.1.2.pasākuma „Starptautiskās konkurētspējas veicināšana” īstenošanas noteikumi” sākotnējās ietekmes novērtējuma ziņojums (anotācija)**

|  |
| --- |
| 1. **Tiesību akta projekta izstrādes nepieciešamība**
 |
| 1. Pamatojums | Ministru kabineta (turpmāk – MK) noteikumu projekts **„Grozījums Ministru kabineta 2015.gada 1.decembra noteikumos Nr.678 “Darbības programmas „Izaugsme un nodarbinātība” 3.2.1.specifiskā atbalsta mērķa „Palielināt augstas pievienotās vērtības produktu un pakalpojumu eksporta proporciju” 3.2.1.2.pasākuma „Starptautiskās konkurētspējas veicināšana” īstenošanas noteikumi”** (turpmāk – MK noteikumu projekts) izstrādāts atbilstoši Eiropas Savienības struktūrfondu un Kohēzijas fonda 2014.-2020.gada plānošanas perioda vadības likuma 20.panta 13.punktam. |
| 2. Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Ar šo MK noteikumu grozījumu tiks novērsts pārtraukums valsts atbalsta saņemšanā Ministru kabineta 2015.gada 1.decembra noteikumu Nr.678 “Darbības programmas „Izaugsme un nodarbinātība” 3.2.1.specifiskā atbalsta mērķa „Palielināt augstas pievienotās vērtības produktu un pakalpojumu eksporta proporciju” 3.2.1.2. pasākuma „Starptautiskās konkurētspējas veicināšana” īstenošanas noteikumi” (turpmāk - 3.2.1.2.pasākums) mērķa grupai tostarp komersantiem, kooperatīvajām sabiedrībām un zemnieku vai zvejnieku saimniecībām, ņemot vērā to, ka 3.2.1.2.pasākums ir Eiropas Savienības fondu 2007. - 2013.gada plānošanas perioda darbības programmas „Uzņēmējdarbība un inovācijas” papildinājuma 2.3.1.1.1.apakšaktivitātes „Ārējo tirgu apgūšana – ārējais mārketings” turpinājums, un finansējums 2.3.1.1.1.apakšaktivitātē ir beidzies 2015.gada septembrī un 2015.gada 17.decembrī no Eiropas Komisijas ir saņemta pozitīva atbilde par attiecināmo izmaksu retroaktīvu piemērošanu.Līdz ar to, no **2015.gada 1.septembra** ir attiecināmas tostarp starptautisko izstāžu dalībnieku individuālo stendu, konferenču un semināru izmaksas, kā arī izmaksas komercsabiedrību ražotņu un to produktu atbilstības novērtēšanai, tirdzniecības misiju un Latvijas augstu valsts amatpersonu vizīšu ārvalstīs nodrošināšanas izmaksas. Taču ar nosacījumu, ka izmaksas ir attiecināmas pēc tam, kad ir notikusi ražotņu vai produktu atbilstības novērtēšana vai pēc tam, kad ir noslēgusies izstāde, konference, seminārs vai tirdzniecības misija vai Latvijas augstu valsts amatpersonu vizīte ārvalstī. Izmaksu attiecināšana no 2015.gada 1.septembra nepieciešama, lai **no 2015.gada 1.septembra** līdz brīdim, kad Latvijas investīciju un attīstības aģentūra **izsludinās 3.2.1.2.pasākuma mērķa grupai pieteikšanos pasākumu atbalstam** (tas varētu notikt līdz 2016.gada 30.aprīlim), to veiktās darbības 3.2.1.2.pasākuma ietvaros būtu atbalstāmas un atbilstošās izmaksas attiecināmas. Ļoti nozīmīga atbilstošā izmaksu attiecināšana ir tiem komersantiem, kuri jaunu ārvalstu tirgu apguvei 2015.gada rudenī ir devušies uz ikgadējām nozaru izstādēm ar individuālajiem stendiem (īpaši piensaimniecības nozarei). |
| 3. Projekta izstrādē iesaistītās institūcijas | Ekonomikas ministrija |
|  4. Cita informācija | Nav |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Tiesību akta projekts skar darbības programmas „Izaugsme un nodarbinātība” 3.2.1.specifiskā atbalsta mērķa „Palielināt augstas pievienotās vērtības produktu un pakalpojumu eksporta proporciju” 3.2.1.2.pasākuma „Starptautiskās konkurētspējas veicināšana” esošo mērķa grupu - komersantus, kooperatīvās sabiedrības (tai skaitā lauksaimniecības pakalpojumu kooperatīvā sabiedrība vai atbilstīga lauksaimniecības pakalpojumu kooperatīvā sabiedrība), zemnieku vai zvejnieku saimniecības, individuālos uzņēmumus, biedrības, nodibinājumi, kuri atbilst sīko (mikro), mazo un vidējo saimnieciskās darbības subjektu (komercsabiedrību) statusam, saskaņā ar Komisijas 2014.gada 17.jūnija Regulas (ES) Nr.651/2014, ar ko noteiktas atbalsta kategorijas atzīst par saderīgām ar iekšējo tirgu, piemērojot Līguma 107. un 108.pantu, 1.pielikumu (Eiropas Savienības Oficiālais Vēstnesis, 2014. gada 26. jūnijs, Nr. L 187) (turpmāk – Regula Nr. 651/2014) un ostu pārvaldes, pašvaldības, plānošanas reģionus (par projektiem, kas neietver saimnieciskas darbības).  |
| 2. | Tiesiskā regulējuma ietekme uz tautsaimniecību un administratīvo slogu | Nav |
| 3. | Administratīvo izmaksu monetārs novērtējums | Projekts šo jomu neskar. |
| 4. | Cita informācija | Nav |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | MK noteikumu projekta izpildē ir iesaistīta Latvijas Investīcijas un attīstības aģentūra. |
| 2. | Projekta izpildes ietekme uz pārvaldes funkcijām un institucionālo struktūru.Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Nav plānota jaunu institūciju izveide, esošu institūciju likvidācija vai reorganizācija. |
| 3. | Cita informācija | Nav |

**Anotācijas III., IV., V. un VI. sadaļa - projekts šīs jomas neskar.**

Ekonomikas ministre D. Reizniece-Ozola

Vīza:

Valsts sekretāra pienākumu izpildītājs,

valsts sekretāra vietnieks J. Spiridonovs

21.12.2015 12:10

636

L.Jenerte

Tel.: 67013059

e-pasts: Liene.Jenerte@em.gov.lv